cyanic-selkie/wikianc huggingface dataset:
Անվար Սադաթ
Վաղ տարիները
Սադաթը 1938 թվականին ավարտել է Կահիրեի Թագավորական ռազմական ակադեմիան։ Նա որպես լեյտենանտ ուղարկվել է ծառայելու Սուդանում, որտեղ էլ հանդիպել է Գամալ Աբդել Նասերին և այլ կրտսեր սպաների, որոնց հետ հետագայում ձևավորել է «Ազատ սպաներ» գաղտնի կազմակերպությունը։
Երկրորդ համաշխարհային պատերազմի տարիներին բրիտանական իշխանությունները բանտարկել են նրան Առանցքի ուժերից օգնություն ստանալու փորձի համար։ Սադաթը մասնակցել է 1952 թ. եգիպտական հեղափոխությանը։ Նրան էր հանձնարարվել ռադիոյով ժողովրդին հեղափոխության մասին տեղեկացնելու գործը։
Նասերի նախագահության տարիներին
Գամալ Աբդել Նասերի նախագահության տարիներին Անվար Սադաթը 1954 թվականին նշանակվել է պետնախարար։ Նա նաև նորաբաց Ալ Գոմհուրիա օրաթերթի խմբագիրն էր ։ 1959 թվականին նա ստանձնել է Ազգային միության քարտուղարի պաշտոնը։ 1964-1968 թվականներին Սադաթը եղել է Եգիպտոսի Ազգային ժողովի նախագահը, 1964-ին՝ երկրի փոխնախագահը։ 1969 թվականին նա վերանշանակվել է փոխնախագահի պաշտոնում։
Նախագահության տարիները
1970 թվականի հոկտեմբերին Գամալ Աբդել Նասերի մահից հետո Եգիպտոսի նախագահ դարձավ Անվար Սադաթը ։ Նրա նախագահության տարիներին առանցքային իրադարձություններից են ԽՍՀՄ հետ Եգիպտոսի երկարամյա դաշնակցային կապերի խզումը, 1973 թվականի հոկտեմբերյան պատերազմն Իսրայելի դեմ, Քեմփ Դևիդի խաղաղության պայմանագիրն Իսրրայելի հետ, տնտեսական բարեփոխումների քաղաքականությունը, որը ստացավ Ինֆիթահ անվանումը և նրա սպանությունը։
Իր նախագահության տարիներին կառավարական, քաղաքական և անվտանգության մարմիններից հետացրեց մոլի նասերականներին, խրախուսեց իսլամական շարժումների գործունեությունը, որը ճնշված էր Նասերի նախագահության տարիներին։ Սադաթը հույս ուներ մշակութային ու գաղափարական ինքնավարության դիմաց իսլամիստներից քաղաքական աջակցություն ստանալ ։
Ուղղիչ հեղափոխություն
Նախագահի պաշտոնը ստանձնելուց հետո Սադաթը ցնցեց բազմաթիվ եգիպտացիների՝ հեռացնելով ու բանտարկելով վարչակարգի ամենաազդեցիկ գործիչներից երկուսին՝ փոխնախագահ Ալի Սաբրիին, ով սերտ կապեր ուներ խորհրդային պաշտոնյաների հետ և Շարավի Գոմաային՝ ներքին գործերի նախարարին, ով վերահսկում էր գաղտնի ոստիկանությանը ։
Սադաթի հեղինակությունը բարձրացավ, երբ ատելի դարձած գաղտնի ոստիկանությունից վերցրեց լիազորությունները և արտաքսեց խորհրդային ռազմական խորհրդատուներին։
Յոմ Կիպուրի պատերազմ
1973 թվականի հոկտեմբերի 6-ին Սիրիայի նախագահ Հաֆեզ ալ-Ասադի հետ պայմանավորվածությաբ Եգիպտոսը սկսեց օգոստոսյան պատերազմը, որը հայտնի է նաև Յոմ Կիպուրի պատերազմ անունով։ Եգիպտական ու սիրիական ուժերն անակնկալ հարձակում սկսեցին Սինայի թերակղզում և Գոլանի բարձունքներում, որոնք Իսրայելը Եգիպտոսից ու Սիրիայից գրավել էր 1967 թվականի Վեցօրյա պատերազմի ժամանակ։
1973 թ. հոկտեմբերի 22-ին ՄԱԿ Անվտանգության խորհրդում ընդունվեց թիվ 338 բանաձևը, որը հրադադարի կոչ էր անում ։ Հոկտեմբերի 24-ին իսրայելական ուժերը Սինայում շրջապատեցին եգիպտական զորքերին։ Հոկտեմբերի 25-ին ստորագրվեց նոր հրադադար, որով վերջ տրվեց պատերազմին։ Հրադադարի պահին իսրայելական ուժերը Դամասկոսից 40 և Կահիրեից 100 կմ հեռավորության վրա էին։
Գրականություն Սադաթի մասին
Կատեգորիա:Եգիպտոսի նախագահներ Կատեգորիա:Time-ի վարկածով «Տարվա մարդ» ճանաչվածներ Կատեգորիա:Սպանվածներ Կատեգորիա:Ազատության նախագահական մեդալով պարգևատրվածներ Կատեգորիա:Հրաձգային զենքից մահացածներ Կատեգորիա:Եգիպտացի հակակոմունիստներ Կատեգորիա:Եգիպտոսի քաղաքական գործիչներ
Լյուդովիկ Բոնապարտ
Լյուդովիկ (Լուիջի, Լուի) Բոնապարտ (Luigi Buonaparte, Louis Bonaparte, ), Նապոլեոն Բոնապարտի եղբայրն ու Նապոլեոն III-ի հայրը։
Կենսագրություն
Լուին Կառլո Բոնապարտի և Լետիցիա Ռամոլինոյի չորրորդ արու զավակն էր։ Ինչպես և իր ավագ եղբայրները, ծնվել է Կորսիկայում, որը նրա ծնվելուց մոտավորապես տասը տարի առաջ նվաճվել էր Ֆրանսիայի կողմից։ Կնքահայրը հոր ընկերն էր՝ կղզու նահանգապետ դը Բյոֆը։
Հետևելով ավագ եղբայրների օրինակին՝ Լուին իր կարիերան սկսեց ֆրանսիական բանակում, Նապոլեոնի հովանավորության շնորհիվ արագ-արագ բարձացավ զինվորական աստիճաններով և քսանհիգ տարեկան հասակում արժանացավ գեներալական կոչման, թեև ինքն էլ էր զգում, որ շատ կարճ ժամանակում շատ բարձրին է հասել։ Մասնակցել է Նապոլեոնի եգիպտական, իտալական արշավանքներին, դիրեկտորիայի տապալմանը։
Ֆրանսիայի առաջին կոնսուլ հռչակվելուց հետո Նապոլեոնը նպատակահարմար գտավ, որ Լուին ամուսնանա կայսրուհի դարձած Ժոզեֆինայի՝ առաջին ամուսնությունից ունեցած դստեր, որ նույնն է, թե՝ Նապոլեոնի խորթ աղջկա և Լուիի խորթ զարմուհու՝ Հորտենզիա դը Բոհարնեի հետ։ Այդ ամուսնությունը աղջկա սրտով չէր, բայց մայրը կարողացավ համոզել նրան, որ պետք է ամուսնանա հանուն ընտանիքի և պետության շահի։ Ըստ որոշ ժամանակակիցների վկայությունների՝ Լուին տառապում էր մտավոր հիվանդությամբ՝ ընկճախտով կամ մտավոր անկարողությամբ, որը ժամանակ առ ժամանակ ի հայտ գալով՝ հետապնդել է նրան մինչև մահ։
Խորհելով, որ Ֆրանսիայի քույր-պետություն համարվող Բաթավյան Հանրապետությունը ավելի անկախ է, քան ինքը կուզեր, Նապոլեոնը 1806 թվականի հունիսի 5-ին այն վերափոխեց Հոլանդիայի թագավորության, որի գահին նստեցրեց իր Լուի եղբորը։ Նրա պատկերացմամբ՝ Հոլանդիան պետք է լիներ խամաճիկային պետությունից մի փոքր ավելին, եղբայրն էլ՝ ֆրանսիական պրեֆեկտից մի փոքր ավելին։ Այնինչ՝ Լուին վճռել էր լինել հնարավորինս անկախ և իրապես զգալի ժողովրդականություն ձեռք բերեց հոլանդացիների շրջանում։ Ջանալով շահել վերջիններիս սերն ու հարգանքը՝ նա հայտարարեց, թե ինքը հոլանդացի է և փորձեց հոլանդերեն սովորել։ Բայց սկզբնական շրջանում նրա հոլանդերենն այնքան խղճուկ էր, որ ինքն իրեն «Koning van Holland»-ի (այսինքն՝ Հոլանդիայի արքայի) փոխարեն ներկայացնում էր իբրև «Konijn van Olland», այսինքն՝ Հոլանդիայի ճագար։
Նապոլեոնը, հոգնելով եղբոր քմայքներից, անկախ գործելու, մանևրելու ճիգերից, 1810 թվականին նախ` մեղադրեց նրան, որ ի վիճակի չէ պաշտպանելու իրեն վստահված երկիրը (անգլիացիները քառասունհազարանոց զորքով հարձակվել էին Անտվերպենի վրա, իսկ Նապոլեոնը ընդամենը իննհազարանոց մի կայազոր էր թողել Հոլանդիայում), ապա կարգադրեց, որ նա հրաժարվի գահից հօգուտ իր մանկահասակ որդու՝ Լուի-Նապոլեոնի, իսկ դրանից չորս օր անց Հոլանդիան ուղղակի մտցրեց Ֆրանսիական կայսրության կազմի մեջ, եղբորն էլ աքսորեց Ավստրիա, որտեղ վերջինս անցկացրեց իր կյանքի մնացած ժամանակը՝ հիմնականում զբաղվելով գրական փորձեր կատարելով։ Անշուշտ, եղբորը գահազրկելու հիմնական պատճառն այն էր, որ Նապոլեոնը, նախապատրաստվելով Ռուսաստանի վրա հարձակվելուն, ցանկանում էր հպատակ և Ֆրանսիայից կախում ունեցող հարևան բոլոր երկրների զինված ուժերը դնել  իր անմիջական ենթակայության տակ։ Այդուհանդերձ, եղբոր սիրտը շահելով, Նապոլեոնը նրան շնորհեց կոմսի ազնվականական տիտղոս։
Լյուդովիկ Բոնապարտը մահացել է 1846 թվականի հուլիսի 25-ին, Լիվոռնոյում։ Նրա աճյունը տեղափոխվել և հուղարկավորվել է իր ազնվականական տիրույթում՝ Ֆրանսիայի Իլ դե Ֆրանս պրեֆեկտուրայի Սեն Լյո լա Ֆորե բնակավայրի գերեզմանատանը։ Նրա որդիներից Լուի-Նապոլեոնը տարիներ անց դարձավ Ֆրանսիական երկրորդ հանրապետության նախագահ (1848-1852 թթ.), ապա հիմնեց Ֆրանսիական երկրորդ կայսրությունը՝ գահ բարձրանալով իբրև Նապոլեոն Երրորդ (1852-1870 թթ.):
Ծանոթագրություններ
Կատեգորիա:Կաթոլիկ միապետներ Կատեգորիա:Ֆրանսիացի դիվանագետներ Կատեգորիա:Ֆրանսիայի քաղաքական գործիչներ Կատեգորիա:Ֆրանսիացի ռազմական գործիչներ Կատեգորիա:Ֆրանսիացի պատմաբաններ Կատեգորիա:Ֆրանսիացի գրողներ
Օյ Միթելբերգ
Օյ Միթելբերգ (գերմաներեն՝ Oy-Mittelberg), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Վերին Ալգոյ շրջանի կազմում։ Բնակչությունը կազմում է 4433 մարդ (ըստ 2010 թվականի դեկտեմբերի 31-ի) ։ Տարածքը կազմում է 60,24 կմ²։ Պաշտոնական կոդ՝ 09 7 80 128.։
Արտաքին հղումներ
Կատեգորիա:Գերմանիայի բնակավայրեր
Դարիո Շիմիչ
Դարիո Շիմիչ , խորվաթական ֆուտբոլիստ։
Կարիերան ակումբում
Շիմիչը իր կարիերան սկսել է 1992 թվականի զագրեբական «Դինամո» ֆուտբոլային ակումբում։ Հայրենի ակումբում նա խաղացել է յոթ մրցաշրջան, այդ ժամանակ նվաճելով հինգ չեմպիոնական տիտղոս։ Մինչև 1998 թվականի աշխարհի առաջնության 1998 թվականի Աշխարհի գավաթից հետո, որը հաջող էր Խորվաթիայի համար, Դարիոն միացավ «Միլանի» միջազգային հավաքականին, որի կազմում հանդես էր գալիս մինչև 2002 թվականը։ 2002-ին նա Միլանում փոխանակվեց թուրք Յումիտ Դովալայի հետ։ 2003 թվականին Միլանի հետ նվաճեց Չեմպիոնների լիգան։ 2006 թվականին պայմանագիր է կնքել «Միլան» ֆուտբոլային ակումբի հետ մինչև 2008/09 մրցաշրջանի ավարտը։ 2008 թվականի ամռանը տեղափոխվել է «Մոնակո» ֆուտբոլային ակումբ։
Կարիերան հավաքականում
Շիմիչը իր նորամուտը կատարել է 1996 թվականի մարտի 13-ին Խորվաթիայի հավաքականի կազմում Հյուսիսային Կորեայի դեմ խաղում, խաղն անցկացվեց Զագրեբում և ավարտվեց տանտերերի համար 3։ 0 հաշվով տարած հաղթանակով։ Խաղացել է 1996 թվականի Եվրոպայի առաջնության հավաքականում, 1998, 2002 և 2006 աշխարհի առաջնության։ 1998 թվականին դարձել է աշխարհի առաջնության բրոնզե մեդալակիր։ Վերջին հանդիպումը Դարիոն անցկացրեց 2008-ի օգոստոսի 20-ին Սլովենիայի հավաքականի դեմ խաղում։
Ձեռքբերումներ
Դինամո Զագրեբ
Միլան Խորվաթիայի հավաքական
Վիճակագրություն
Վիճակագրությունը 2008 թվականի ապրիլի 12-ի դրությամբ
Արտաքին հղումներ
Կատեգորիա:Դինամո Զագրեբի ֆուտբոլիստներ Կատեգորիա:Ինտերնասիոնալի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Ինտեր Միլանի ֆուտբոլիստներ Կատեգորիա:Իտալիայի լեգեոներ ֆուտբոլիստներ
Գրենլանդիայի վարչական բաժանում
Վարչականորեն Գրենլանդիան բաժանվում է 4 կոմունաների (Kommuner, Kommunia), ինչպես նաև մունիցիպալիտետներ — municipality)։ Երկրի վարչական նոր բաժանումը ուբի մեջ է մտել 2009 թվականի հունվարի 1-ից։ Նոր կոմունաները կազմված են նախկին 18 կոմունաներից, ինչպես նախկինում, այս անգամ նույնպես ներառված չէ Տուլե (Պիտուֆիկ) ավիաբազան և Հյուսիսարևելյան Գրենլանդական պարկը։
Ամենափոքր և հարավային Կույալեք կոմունան ներառում է նախկին Նանորտալիք, Կակորտոք և Նարսաք կոմունաները։ Ամենահյուսիսային Կաասուտուպ կոմունան ներառում է Կաանաք, Ուումանաք, Ուպերնավիք, Կեկերտարսուաք, Իլուլիսատ, Կասիանգուիտ և Աասիաատ կոմունաները։ Կեկատա կոմունան ներառում է նախկին Մանիիտսոկ, Սիսիմիուտ և Կանգաատսիակ կոմունաները։ Մայրաքաղաքային Սերմերսոոք կոմունան ներառում է նախկին Նուուկ, Պաամիուկ, Իվիտուուք և արևելյան Ամասալիք և Իտոկորտոորմիիտ կոմունաները։
Նախկին կոմունաների վարչական կենտրոնները քաղաքներ (by) են համարվում, մնացած բնակավայրերը՝ ավաններ (bygd)։
Ծանոթագրություն․ 2009 թվականի հունվարի 1-ի նոր վարչական բաժանումից հետո տարածքի գնահատականները չափազանց մեծ են, քանի որ Գրենլանդիայի ընդհանուր մակերեսի ընդունված թիվը 2 166 086 կմ² է։
2009 թվականի բաժանում
Մինչ 2009 թվականը Գրենլանդիան բաղկացած էր 3 տարածից (տարածաշրջան)․ Կիտաա (Արևմտյան Գրենլանդիա), Տունու (Արևելյան Գրենլանդիա) և Ավանաա (Հյուսիսային Գրենլանդիա), որոնց սահմանները անցնում էին գրեթե սառցային վահանի ուղիղ գծով, Արևելյան և Արևմտյան Գրենլանդիաների սահմանը ընկած էր արևմտյան երկայնության 44°-ում։ Յուրաքանչյուր տարածք ուներ կոմունաների (մունիցիպալիտետ) հավելյալ բաժանում․ Կիտաան բաղկացած էր 15, Տունուն 2, Ավանաան 1 կոմունաներից։ Որոշ տարածքներ մտնում էին կոմունաների և տարածքների մեջ․ Հյուսիսարևելյան Գրենլանդիայի ազգային պարկը գտնվում էր ինչպես Արևելյան, այնպես էլ Հյուսիսային Գրենլանդիաների մեջ։ Նույն կերպ էր նաև Տուլե ավիաբազան։
Կիտաա (Արևմտյան Գրենլանդիա)
(հարավից հյուսիս)
Ծանոթագրություններ
Կատեգորիա:Էստոնիայի շրջաններ
Պրեմարիակո
Պրեմարիակո (Premariacco), կոմունա Իտալիայի Հանրապետությունում։ Գտնվում է Ֆրիուլի Վենետիկ Ջուլիա մարզի Ուդինե գավառում ։
Բնակչությունը կազմում է 4153 մարդ 2008 թվականի մարդահամարի տվյալների, բնակչության խտություն՝ 103 մարդ/կմ²։ Զբաղեցնում է 39 կմ² մակերես։ Փոստային ինդեքս՝ 33040։ Հեռախոսային կոդ՝ 0432։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Սոտոբանիադո ի Պրիորատո
Սոտոբանիադո ի Պրիորատո (Sotobañado y Priorato), մունիցիպալիտետ Իսպանիայում, գտնվում է Պալենսիա պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է Բոեդո Օխեդա շրջանում։ Բնակչությունը՝ 164 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի քաղաքներ Կատեգորիա:Իսպանիայի բնակավայրեր
Կումուլյատիվ էֆեկտ
Կումուլյատիվ էֆեկտ, պայթյունի ազդեցության կենտրոնացում որոշակի ուղղությամբ։ Կումուլյատիվ էֆեկտ ստեղծվում է կումուլյատիվ փոսիկ (որն ուղղում են դեպի թիրախը) ունեցող արկի պայթյունով, երբ նյութերը բարակ շիթով արտանետվում են 7—16 կմ/վ արագությամբ։ Շիթի ճնշումը հասնում է մինչև 102 կԳ/սմ3, որը զգալիորեն գերազանցում է պողպատի քայքայման լարմանը, և թիրախի զրահի ամրությունը փաստորեն էական դեր չի խաղում։ Շիթը ծակում է կումուլյատիվ փոսիկի բացվածքի տրամագիծը 4 անգամ գերազանցող հաստության պողպատե զրահը։
Կատեգորիա:Զինամթերք Կատեգորիա:Հրետանային զինամթերք Կատեգորիա:Հակատանկային զենքեր
Էմիլիո Դե Բոնո
Էմիլիո Դե Բոնո (Emilio De Bono, ), իտալացի ռազմական գործիչ, Իտալիայի մարշալ (1936 թ.)։
Կենսագրություն
Էրիթրեայում (1887 թ.) և Լիբիայում (1911 թ.) ռազմական գործողությունների մասնակից։
Առաջին համաշխարհային պատերազմում՝ սկսած 1915 թվականից, ղեկավարել է բերսալերների 15–րդ գունդը, այնուհետև Պ կորպուսի շտաբը, ղեկավարել է «Տրապանի» և «Սավոնա» բրիգադները, 38–րդ դիվիզիան (1916 թ.), 9–րդ կորպուսը (1918 թ.)։
1922 թվականի նոյեմբերի 11–ից 1923 թվականի նոյեմբերի 11–ը՝ հանրային անվտանգության գլխավոր տնօրեն։
1923 թվականի մարտի 1–ից՝ սենատոր.
1923 թվականի նոյեմբերի 11–ից 1923 թվականի դեկտեմբերի 20–ը՝ Ոստիկանության գեներալ–ինտենդանտ։
1923 դեկտեմբերի 20–ից 1924 թվականի հունիսի 18–ը՝ Ոստիկանության պետ։
1925 թվականի հուլիսի 3–ից 1928 թվականի դեկտեմբերի 18–ը՝ Տրիպոլիտանիայի Գեներալ–նահանգապետ։
1925 թվականի հուլիսի 3–ից 1928 թվականի դեկտեմբերի 18–ը՝ Տրիպոլիտանիայում գաղութային զորքերի հրամանատար։
1928 թվականի դեկտեմբերի 18–ից 1929 թվականի սեպտեմբեր՝ գաղութների փոխնախարար։
1928 թվականի հուլիսի 22–ից՝ պետության նախարար։
1929 թվականի սեպտեմբերի 12–ից 1935 թ.–ի հունվարի 17՝ գաղութների նախարար։
1935 թվականի հունվարի 18–ից մինչև 1935 թ.–ի նոյեմբերի 27–ը՝ Իտալական Արևելյան Աֆրիկայի Գերագույն կոմիսար։
1935 թվականի ապրիլի 3–ից մինչև 1935 թ.–ի նոյեմբերի 27–ը՝ Արևելյան Աֆրիկայի զորքերի հրամանատար։ Ղեկավարել է իտալական բանակի ռազմական գործողությունները Եթովպիայում, նրա ենթակայության տակ էին իտալական բանակի գլխավոր ուժերը՝ 4 բանակային կորպուս։ Չնայած կենդանի ուժի և տեխնիկայի առավելությանը, կրել է պարտություն և փոխարինվել Պ․ Բադոլոյի հետ։
1939–1940 թթ.՝ Արտասահմանյան զորքերի տեսուչ։
1940-1941 թվականներին ղեկավարել է «Հարավային» բանակների մի խումբ, որի կազմում ընդգրկվել են 3–րդ բանակի գեներալ Կ․ Ջելոզոն, 2 բանակային կորպուս և Ալբանական խումբ։ Դրանից հետո մնաց միայն Մեծ ֆաշիստական խորհրդի անդամ (ՄՖԽ)։
1943 թվականից՝ օտարերկրյա կազմավորումների տեսուչ։
1943 թվականի հուլիսի 25-ին Մեծ ֆաշիստական խորհրդի նիստում քվեարկել է Մուսոլինիի հրաժարականի համար։ Ձերբակալվել է գերմանացիների կողմից և Վերոնայում դատապարտվել մահապատժի։ Գնդակահարվել է գնդացիրով, վերջին բառերն էին՝ «Կեցցե՛ Իտալիան» (Viva l'Italia!)։
Արտաքին հղումներ
Կատեգորիա:Իտալացի ռազմական գործիչներ Կատեգորիա:Մահապատժի ենթարկված քաղաքական գործիչներ
Կարի մեքենա
Կարի մեքենա, կարի արտադրանքի դետալների միացման կամ վերջնամշակման մեքենա։ Կիրառվում, է կարի, տրիկոտաժի, կոշիկի և թեթև արդյունաբերության այլ ճյուղերում, ինչպես նաև կենցաղում։ Ըստ նշանակման կարի մեքենաները լինում են սովորական կարի, շրջակարի, գաղտնակարի, կոճակի և այլն։ Տարբերում են նաև ունիվերսալ (կատարում է տարբեր տեսակի կարեր, տարբեր երկարության և տարբեր ուղղություններով թակալակարեր) և մասնագիտացված (կատարում է որոշակի գործողություններ) կարի մեքենաներ։ Վերջինները սովորաբար կիսաավտոմատ են։ Կարի մեքենաները, ստորաբաժանվում են 2 ենթախմբի՝ մաքոքային և շղթայական կութերով։ Միևնույն ենթախմբի բոլոր կարի մեքենաները շատ նման են ինչպես գործողության սկզբունքով, այնպես էլ աշխատանքային օրգանների կոնստրուկցիայով։ Ունիվերսալ կարի մեքենաներից առավել տարածված է մաքոքային կութով միասեղ կարի մեքենան, որի հիմնական տարրերն են ասեղի, թելաքաշիչի, մաքոքի, գործվածքի շարժիչի մեխանիզմները։ Արդյունաբերության մեջ կիրառվող կարի մեքենաների կառուցվածքը, չափերը, ձևը, արագության և այլ ցուցանիշները որոշվում են նշանակմամբ, արտադրանքի չափերով, նյութի հատկություններով և հաստությամբ։ Մաքոքային կութով ունիվերսալ կարի մեքենաներ են նաև կենցաղում կիրառվող մեքենաները։ Վերջինները, բացի ուղիղ կարից, կարող են կատարել նաև զիգզագաձե կութերով թակալներ և կիրառվել գործվածքների կտրվածքները շրջակարելու, ժանյակները, ապլիկացիաները կարելու, արտադրանքը վերջնամշակելու համար։ Հանովի լրացուցիչ հարմարանքների առկայության դեպքում այդ մեքենաներով կարելի է շրջակարել մերակները, կարել կեռիկները, կոճակները։ Գործվածքի կարման և միաժամանակ կտրվածքների, ինչպես նաև եզրերի շրջակարման համար կիրառում են կարող-շրջակարող մեքենաներ։ Զիգզագ մեքենաները կատարում են զիգզագաձև թակալակարեր։ Գաղտնակարի մեքենաները նախատեսված են ենթաօձիքների, կրծպանի միջադիրի կութերի, ենթակարման տարբեր աշխատանքների համար։ Կոճակի կարման մեքենաները ծառայում են 2 և 4 անցքերով հարթ, կանթերով կոճակների համար։ Մերակի մեքենաները ոչ միայն կարում են մերակների եզրերը, այլ նաև կտրում պահանջվող չափի և ձևի բացվածքներ, ամրացնում բացվածքի ծայրերը, կտրելուց հետո կտրում թելերը։ Ասեղնագործական կարի մեքենայում սինքրոն աշխատում են ասեղի, մաքոքի և գործվածքի շարժիչի մի քանի մեխանիզմներ, որոնք միաժամանակ նույնական նախշեր են կատարում քարգահին հագցված մի քանի կտավի վրա։ Կոճակի, մերակի, ասեղնագործական, ամրակցման կարի մեքենաները կիսաավտոմատ են։ Կան նաև կարի մեքենաներ, որոնցում գործվածքները միացվում են եռքակարով կամ սոսնձի օգնությամբ։
Կատեգորիա:Կենցաղային սարքեր Կատեգորիա:Մեքենաներ Կատեգորիա:Ամերիկյան հայտնագործություններ
Տրանսցենդենտ
Տրանսցենդենտ (transcendent-այնկողմնային), միջնադարյան սխոլաստիկական փիլիսոփայությունից ժառանգված տերմին, նշանակում էր այն, ինչը գտնվում է փորձնական ճանաչողությանը մատչելի աշխարհից այն կողմ, իբրև ինքնուրույն և ինքնաբավ (այս իմաստով՝ բացարձակ) էություն, որը կարող է ճանաչվել միայն մտահայեցողական ճանապարհով։
Կիրառություն
Իմանուիլ Կանտը «Տրանսցենդենտ» տերմինն օգտագործել է իմացաբանական առումով, բանականության գաղափարները (այսինքն, ըստ էության, սուբստանցին, հոգուն, աշխարհին, որպես ամբողջության, վերաբերող փիլիսոփայական գաղափարները) բնութագրվում են իբրև տրանսցենդենտ, եթե դրանք կիրառվելիս ըմբռնվում են որպես իրական առարկաների հասկացություններ։
Կարծիքներ
Կանտի հետևողությամբ, XIX-XX դարերում տեսական բնագիտության և փիլիսոփայության մեջ սուբյեկտիվիստական էմպիրիզմի կողմնակիցները գտնում էին, որ փիլիսոփայության վերացական գաղափարներին (մատերիա, սուբստանց, պատճառականություն և այլն), ինչպես և բնագիտական տեսություններում փորձնական երևույթների բացատրության համար մուծվող վերացական էություններին (եթեր, ատոմ, քվարկ, բազմաչափ և անվերջչափանի տարածություն և այլն) երբեք չպետք է վերագրել բացարձակ օբյեկտիվ, ինքնուրույն, այսինքն՝ տրանսցենդենտ, գոյություն, այլ, քանի որ դրանք արտափորձային են, պետք է ընդունել որպես աշխատանքային միջոցներ (հիպոթեզներ) փորձի բացատրության համար։ Նրանք հետևողական մատերիալիստներին և իդեալիստներին կշտամբում էին տրանսցենդենտ էություններ ընդունելու համար։ Դիալեկտիկամատերիալիստական մեկնաբանությամբ, այդ գաղափարներն ու էություններն օբյեկտիվ, իրական բովանդակություն ունեն, բայց տրանսցենդենտ (ինքնուրույն և ինքնաբավ) չեն, որքանով որ կոնկրետի և վերացականի, երևույթի և էության, փորձի և տեսության միջև սահմանագիծը բացարձակ չէ, դրանց հարաբերությունը դիալեկտիկական է։
Կատեգորիա:Տերմիններ
Ռուբեն Հակոբյան (ճարտարապետ)
Ռուբեն Սեդրակի Հակոբյան, ճարտարապետ, ՀԽՍՀ գիտության և տեխնիկայի վաստակավոր գործիչ (1960)։
Կենսագրություն
1928 թվականին ավարտել է ԵՊՀ տեխնիկական ֆակուլտետի ճարտարապետական բաժինը։ 1930-1936 թվականներին եղել է Հայաստանի քաղաքների նախագծման պետական ինստիտուտի կոնստրուկտորական բաժնի վարիչ, 1930-1932 թվականներին՝ ՀԽՍՀ կառուցվածքների ԳՀԻ գիտքարտուղար, 1932-1937 թվականներին՝ տնօրեն։ Դասավանդել է Երևանի պոլիտեխնիկական ինստիտուտում։ 1937-1990 թվականներին եղել է երկաթբետոնե կառուցվածքների ամբիոնի վարիչ, 1939 թվականից՝ դոցենտ։
Հակոբյանի նախագծերով Երևանի Թումանյան փողոցում 1930 թվականին կառուցվել է վարչական շենքը, որտեղ 1971-2005 թվականներին գործել է Հայկական հանրագիտարանի գլխավոր խմբագրությունը։ Նրա նախաձեռնությամբ Հայաստանի շինարարության մեջ առաջին անգամ կիրառվել են թեթև բետոնն ու երկաթբետոնը։
Գիտական աշխատությունները նվիրված են տուֆի և պեմզայի թափոններից արհեստական շինաքարեր ստանալու, բետոնի, պեմզաբետոնի, տուֆերի և այլ շինանյութերի առանձնահատկություններին ։
Ծանոթագրություններ
Կատեգորիա:Հայ ճարտարապետներ Կատեգորիա:ԵՊՀ շրջանավարտներ Կատեգորիա:ՀԽՍՀ գիտության վաստակավոր գործիչներ
Ժյուլ Վեռնի գրքեր
«Արտասովոր ճանապարհորդություններ» շարքը
1863 թ.-ին Ժ. Էտցելի «Ամսագիր կրթության և հանգստի համար» հանդեսում հրատարակվեց «Արտասովոր ճանապարհորդություններ» շարքի առաջին վեպը՝ Վեպի հաջողությունը ոգևորեց Վեռնին, և նա այնուհետև սկսեց աշխատել նույն ոգով՝ իր հերոսների արկածները ներկայացնել ուղեկցելով անիրական, բայց և այնպես բավականին լավ մտածված գիտական հայտնագործություններով, որոնք այն ժամանակ միմիայն Ժյուլ Վեռնի երևակայության ծնունդ էին։ Այս շարքին են պատկանում նաև հետևյալ վեպերը՝
Ժյուլ Վեռնը գրել է 66 վեպ, այդ թվում նաև անավարտները, որոնք տպագրվել են 20-րդ դարի վերջում, ինչպես նաև 20 պատմվածք, ավելի քան 30 պիես, մի քանի վավերագրական և գիտական աշխատանքեր։
Ժյուլ Վեռնի ստեղծագործությունները լի են գիտական հայտնագործություններով կապված գիտության զարգացման առաջընթացի հետ։ Նա կարեկցանքով նկարագրում է նաև ազատագրական շարժումները։
Ժյուլ Վեռնի վեպերում ընթերցողները չեն գտել միայն տեխնիկայի հետաքրքիր նկարագրություններ և ճանապարհորդություններ, այլ նաև վառ ազնիվ հերոսների կերպարներ (նավապետ Հատտերաս, նավապետ Գրանտ, նավապետ Նեմո), բարի կիսացնոր գիտնականներ (դոկտոր Լիդենբրոկ, դոկտոր Կլոուբոննի, զարմիկ Բենեդիկ, Ժակ Պագանել), որոնք իրենց ներկայությամբ գեղեցկացնում և էլ ավելի հետաքրքիր են դարձնում վեպը։
Հետաքրքիր փաստեր
Ինչպես նաև ռուսների կարելի է հանդիպել «Երեք ռուսների և երեք անգլիացիների արկածները Հարավային Աֆրիկայում» (1872) և «Հեկտոր Սերվադակ» (1877) վեպերում։
Ծանոթագրություններ
Կատեգորիա:Ժյուլ Վեռնի ստեղծագործություններ
Բուպրենորֆին
Բազմաթիվ երկրներում կիրառվում է ափիոնատիպ նյութերից կախվածություն ունեցող անձանց տրամադրվող փոխարինող բուժման նպատակով՝ որպես ավելի անվտանգ փոխարինող միջոց, քան մեթադոնն է։ Փոխարինող բուժման մեջ առավել լայն կիրառման համար սահմանափակող գործոն է հանդիսանում բուպրենորֆինի թանկ գինը (ըստ գնահատումների՝ ավելի քան 10 անգամ թանկ է մեթադոնից)։
Պատմություն
1969 թվականին Ռեքիթ և Քոլմանի (ներկայումս՝ Reckitt Benckiser) հետազոտողներն արդեն իսկ ծախսել էին շուրջ 10 տարի ափիոնային այնպիսի միացություն ստեղծելու համար, որն ավելի կայուն կլիներ, քան մորֆինը և միևնույն ժամանակ չէր ունենա վերջինիս կողմնակի ազդեցությունները։ Ռեքիթը հաջողության հասավ, երբ հետազոտողները սինթեզեցին RX6029-ը, որի փորձարկումները կենդանիների վրա ցույց տվեցին, որ այն ավելի քիչ է կախվածություն առաջացնում։ RX6029-ը անվանվեց բուպրենորֆին և սկսեց կիրառվել մարդկանց կողմից 1971 թվականին ։ 1978 թվականին Մեծ Բրիտանիայում տրվեց բուպրենորֆինի մեկնարկը որպես ներարկման միջոց ուժեղ ցավի դեմ, իսկ 1982 թվականին շրջանառության մեջ մտավ ենթալեզվային օգտագործման բուպրենորֆինը։
ԱՄՆ-ում 2002 թվականի հոկտեմբերին բուպրենորֆինը (Սուբուտեքս) և նալոքսոնի հետ բուպրենորֆինը (Սուբոքսոն) Միացյալ նահանգների սննդի և թմրամիջոցների վարչության կողմից հաստատվեցին որպես ափիոնային կախվածության բուժման միջոցներ ։ Դրանից հետո յուրաքանչյուր բժիշկ բուպրենորֆինի օգնությամբ արտահիվանդանոցային (ամբուլատոր) պայմաններում կարող էր բուժել ափիոնային կախվածությամբ տառապող 100 հիվանդի ։
Եվրոպական Միությունում բուպրենորֆինի բարձր դոզավորմամբ ենթալեզվային օգտագործման դեղահաբերը՝ Սուբուտեքսը և Սուբոքսոնը, թույլատրեցին օգտագործել որպես ափիոնային կախվածության բուժման միջոցներ 2006 թվականի սեպտեմբերին ։
Վերջին տարիներին եվրոպական երկրներում բուպրենորֆինը՝ որպես տրանսդերմալ դեղամիջոց (ապրանքանշված Transtec՝ Տրանստեք անվանման ներքո), օգտագործվում է քրոնիկական այնպիսի ցավերի դեմ, որոնք չեն արձագանքում ոչ օփիոիդային միջոցներին։
Ներկայումս բուպրենորֆինը գործնական կիրառություն ունի բժշկության մեջ՝ որպես ցավազրկող միջոց։ Մի շարք երկրներում (Ֆրանսիա, Գերմանիա, Ուկրաինա և այլն) կիրառվում է նաև որպես ափիոնատիպ նյութերից կախվածություն ունեցող անձանց տրամադրվող փոխարինող բուժման միջոց։ Բազմաթիվ երկրներում, այդ թվում՝ նաև Հայաստանում, ապօրինի բուպրենորֆինի ներարկային եղանակով օգտագործումը տարածված է, բայց ոչ մեծ չափերով՝ մատչելի չլինելու պատճառով։
Սինթեզ
Բուպրենորֆինի սինթեզը հետևյալն է.
Ֆիզիկական և քիմիական հատկություններ
Բուպրենորֆինը թեբաինի կիսասինթետիկ (կիսաարհեստական) նմանակն է, որը շատ մեծ դժվարությամբ է լուծվում ջրում և միևնույն ժամանակ լուծելի է սպիրտում։ Լույսի առկայության դեպքում այն քայքայվում է։ Բուպրենորֆինն իրենից ներկայացնում է սպիտակ բյուրեղային փոշի։
Ազդեցություն
Բուպրենորֆինի օգտագործման հետևանքները և ազդեցությունը օրգանիզմի վրա նման է այլ օփիոիդների գործածման հետևանքներին և ներառում է՝ սրտխառնոց և փսխում, քնկոտություն, գլխապտույտ, գլխացավ, հիշողության կորուստ, ճանաչողական և նյարդային արգելակում, քրտինք, քոր, բերանի չորություն, օրթոստատիկ հիփոթենզիա, սերմնաժայթքման բարդություններ, սեռական ակտիվության նվազում, միզարձակման դժվարացում։ Կենտրոնական նյարդային համակարգի և փորկապության խնդիրներն ավելի հազվադեպ են, քան մորֆինի դեպքում ։
Բուպրենորֆինի օգնությամբ բուժումը կարող է հանգեցնել կախվածության առաջացման։ Այն ունի դանդաղ սկիզբ, մեղմ ընթացք և շատ երկարատև ազդեցություն՝ 24-ից մինչը 60 ժամ ։
Ի տարբերություն մեթադոնի՝ բուպրենորֆինի երկարատև օգտագործումը շատ ուժեղ ազդեցություն չունի տղամարդկանց մոտ տեստոստերոնի մակարդակի վրա, այդ իսկ պատճառով հաճախ չի հանգեցնում սեռական բացասական հետևանքների ։
Ծանոթագրություններ
Կատեգորիա:Դեղամիջոցներ այբբենական կարգով Կատեգորիա:Թմրամիջոցներ Կատեգորիա:Եթերներ
All Nippon Airways
All Nippon Airways ճապոնական ավիաընկերություն, ընկերության գրասենյակը գտնվում է Տոկիոյում ։ ANA ավիաընկերությունը երկրորդ խոշորագույն ավիաընկերությունն է Ճապոնիայում Japan Airlines-ից հետո, և իրականացնում է ներքին չվերթներ։ Ավիաընկերությունը թռչում է 49 Ճապոնիայի օդանավակայաններում, և 22 արտասահմանյան օդանավակայաններում։ 2007 թվականին ANA ավիաընկերությունում աշխատում էին ավելի քան 22 170 մարդ։
Արտաքին հղումներ
Կատեգորիա:1952 հիմնադրումներ Ճապոնիայում Կատեգորիա:Օդային տրանսպորտի միջազգային ասոցիացիայի անդամներ Կատեգորիա:Ճապոնական ապրանքանիշեր
Ցոն
Ցոն (Цон), գետ Ռուսաստանում, հոսում է Բելորեցկի մարզում։ Գետաբերանը տեղակայված է Օկա գետի ձախ ափին 1402 կմ հեռավորության վրա։ Գետի երկարությունը 74 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Ալիկուն դե Օրտեգա
Ալիկուն դե Օրտեգա (իսպ.՝ Alicún de Ortega), մունիցիպալիտետ Իսպանիայում։ Գտնվում է Գրանադա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Լոս Մոնտես շրջանում։ Տարածքը կազմում է 24,13 կմ2։ Բնակչությունը՝ 520 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 106 կմ։
Ցոն
Արտաքին հղումներ
Կատեգորիա:Ռուսաստանի գետեր
Ալիկուն դե Օրտեգա
Կատեգորիա:Գրանադա պրովինցիայի մունիցիպալիտետներ
Պրեոնե
Պրեոնե (Preone), կոմունա Իտալիայի Հանրապետությունում։ Գտնվում է Ֆրիուլի Վենետիկ Ջուլիա մարզի Ուդինե գավառում ։
Բնակչությունը կազմում է 293 մարդ 2008 թվականի մարդահամարի տվյալների, բնակչության խտություն՝ 13 մարդ/կմ²։ Զբաղեցնում է 23 կմ² մակերես։ Փոստային ինդեքս՝ 33020։ Հեռախոսային կոդ՝ 0433։
Կոմունայի հովանավորն է Սուրբ Գևորգը։ Տոնը նշվում է ապրիլի 23-ին։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Europeana 1914-1918
Europeana 1914-1918, Առաջին համաշխարհային պատերազմի վերաբերյալ պատմական առաջնային և երկրորդական աղբյուրների թվայնացման և հրապարակման մեծ նախագիծ։ Համակարգվում է Europeana-ի կողմից՝ որպես «Եվրոպական մշակութային ժառանգություն» ծրագրի մաս։
Ծրագիրը կազմված է 3 խոշոր մասերից։ Առաջինը, որը ևս կոչվում է Europeana 1914-1918, անհատների հավաքագրում է իրենց անձնական պատմությունները և հուշաիրերը։ Հանրային մի շարք վորքշոփեր են կազմակերպվում, որտեղ այդ նյութերը հնարավոր է տեսածրել կամ լուսանկարել։ Երկրորդը՝ Europeana Collections 1914-1918-ը, թվայնացման ծրագիր է, որը համակարգում են եվրոպական 8 երկրների 10 խոշոր գրադարաններ։ Երրորդը՝ EFG1914-ն է, ծրագիր է՝ նվիրված պատերազմի ժամանակ նկարահանված համր ֆիլմերի թվայնացմանը՝ European Film Gateway-ի միջոցով։
Պատմություն
Europeana 1914-1918 նախագծի մեկնարկը հայտարարվել է 2011 թվականին՝ «Europeana Collections 1914-1918: Remembering the First World War» խորագրով՝ նպատակ ունենալով թվայնացնել 400 000 նյութեր 13 հաստատություններից ։ Նախապես ծրագրվում էր 425000 նյութերի թվայնացում։ Սրա մեջ մտնում է նաև 27000 նյութ՝ հիմնականում լուսանկարներ Մեծ Բրիտանիայից և Ֆրանսիայից, որոնք արդեն Europeana-ում են և 75000 նյութ, որոնք արդեն թվայնացված են, սակայն դեռ Europeana-ում չեն։ Շեշտը դրվել էր «հատուկ հավաքածուների» վրա՝ ձեռագրեր, արվեստի գործեր, հազվագյուտ գրքեր, քարտեզներ, երաժշտություն և այլն։ Նյութերը պետք է տեղադրվեն տարբեր հաստատություններում, սակայն ընդհանուր ծառայության միջոցով և որտեղից հնարավոր կլինի ապահովել այդ նյութերի օգտագործումը՝ լուծելով հեղինակային իրավունքի հնարավոր հարցերը ։
Ընդհանուր առմամբ, նախագծի վրա ծրագրվում էր ծախել 5.4 մլն եվրո, որից 3.1 մլն-ը՝ աշխատակազմի և գործընկեր հաստատությունների վրա և 1 մլն-ը՝ պայմանագրային թվայնացման վրա (թվայնացման մեծ մասը կատարվել է տնային պայմաններում)։
«Europeana Collections 1914-1918»-ի նյութերը թվայնացվելուց հետո տեղադրվել են Europeana-ի կայքում․ նյութերի (թերթեր Ավստրիայից և լուսանկարներ, ամսագրեր Իտալիայից) առաջին հրապարակումը կայքում տեղի է ունեցել 2012 թվականի մարտին։ Այս նյութերի ցուցադրման առաջին հանրային միջոցառումներն սկսել են կազմակերպվել 2013 թվականից ։
Հանրային «Europeana 1914-18» նախագծի շրջանակներում առաջին հանրային միջոցառումներն սկսվեցին 2011 թվականի մարտից։ Այս միջոցառումների միջոցով հասարակությանը կոչ էր արվում բերել թվայնացնելու արվեստի գործեր կամ փաստաթղթեր, գրանցել դրանց հետ կապված ինֆորմացիան կամ պատմությունները։ Մինչև 2013 թվականի դեկտեմբերը 51 միջոցառում է կազմակերպվել ամբողջ Եվրոպայում ։ Հասարակական այս նախաձեռնության համար օգտագործվեց 2008 թվականին Օքսֆորդի համալսարանի Ստյուարտ Լիի և Քեյթ Լինդսեյի ստեղծած «Community Collection Model» մոդելը, որը կիրառվել էր Մեծ պատերազմի արխիվի համար։ Օքսֆորդի համալսարանը «Europeana 1914-1918» նախագծի գործընկերն է, որն աջակցում է առցանց հարթակի զարգացմանը և դասընթացներ է վարում միջոցառումներ կազմակերպող բոլոր հաստատությունների համար։
Թողարկում և արձագանք
Ամբողջ նախագծի կայքի (europeana1914-18.eu) շնորհանդեսը տեղի ունեցավ 2014 թվականի հունվարի 29-ին Բեռլինի պետական գրադարանում Մոնիկա Գրուտերսի՝ Գերմանիայի մշակույթի և մեդիայի դաշնային լիազորի կողմից։ Շնորհանդեսի ժամանակ կայքն արդեն 400000 թվայնացված նյութ ուներ՝ ներառյալ 90000 «անձնական» նյութեր և 660 ժամ ֆիլմ ։
Արտաքին հղումներ
Կատեգորիա:Եվրոպական մշակույթ Կատեգորիա:Առցանց արխիվներ Կատեգորիա:Առաջին համաշխարհային պատերազմը և մեդիան Կատեգորիա:Europeana
Տրանսցենդենտ թվեր
Տրանսցենդենտ թվեր, իրական կամ կեղծ թվեր, որոնք ի տարբերություն հանրահաշվական թվերի, չեն բավարարում ամբողջ գործակիցներով ոչ մի հանրահաշվական հավասարման։
Ապացույց
Տրանսցենդենտ թվերի գոյությունն առաջին անգամ ապացուցել է ժոզեֆ Լիուվիլը (1844), հիմք ընդունելով իր մի թեորեմը, ըստ որի տրված իռացիոնալ հանրահաշվական թվի նկատմամբ տրված հայտարարով ռացիոնալ կոտորակի մոտավորության աստիճանը չի կարող կամայապես բարձր լինել։ Տրանսցենդենտ թվերի գոյության մեկ այլ ապացույց տվել է Կանտորը (1874), ելնելով այն բանից, որ բոլոր հանրահաշվական թվերի բազմությունը հաշվելի է, իսկ քանի որ բոլոր իրական թվերի բազմությունը անհաշվելի է, ուրեմն գոյություն ունեն տրանսցենդենտ թվեր՝ և այն էլ անհաշվելի «քանակությամբ»։ Ամեն մի Տրանսցենդենտ թիվ իռացիոնալ է, բայց ոչ բոլոր իռացիոնալ թվերն են տրանսցենդենտ։
Կատեգորիա:Թվեր
Ֆանի Լուուկկոնեն
Ֆանի Լուուկկոնեն (Fanni Luukkonen, ), ֆին կանանց Lotta Svärd ռազմական կազմակերպության ղեկավար 1929 թվականից մինչև 1944 թվականը։
Կենսագրություն
Ֆանի Լուուկկոնենը ծնվել է Օուլուում, 1882 թվականին, Օլլի և Կատարինա Սոֆյա Լուուկկոնենների ընտանիքում, ընտանիքում երկրորդ երեխան էր։ Ժողովրդական դպրոցն ավարտելուց հետո նա հաճախել է Օուլուի աղջիկներ դպրոց։ Նրա դասղեկը պիետիզմի հայտնի քարոզիչ Անգելիկա Վենելն էր, որի ազդեցությունը դպրոցն ավարտելուց հետո երկար ժամանակ զգացվում էր նրա բազմաթիվ շրջանավարտների վարքի և մտածողության վրա։ Ավարտել է Հելսինգֆորսի համալսարանին կին կանանց մանկավարժական ուսումնարանը 1902 թվականին։ Դրանից հետո աշխատել է Օուլուի դպրոցում որպես ուսուցչուհի, այնուհետև՝ 1912 թվականից, զբաղեցրել է Սորտավալի մանկավարժական ճեմարանին կից աղջիկների դպրոցի ավագ մանկավարժի պաշտոնը։
Քաղաքացիական պատերազմի տարիներին ծառայել է շյուցկորում, իսկ դրա ավարտից հետո միացել է նորաստեղծ Լոտա Սվյարդ կազմակերպությանը, որը նա ղեկավարել է 1929 թվականին։
1939-1940 թվականների խորհրդային-ֆիննական պատերազմի ավարտից հետո, 1940 թվականի հունիսին Մարշալ Մաներհեյմը Լուուկկոնենին հանձնել է Ազատության առաջին աստիճանի Խաչի շքանշանը (մարտական ծառայությունների համար)։ Նա առաջին կինն էր, ով արժանացավ նման պարգևի։ 1944 թվականին նա լրացուցիչ պարգևատրվել է այդ շքանշանի աստղով։ Գրաված Կարելիայի ճամբարներով և ճակատային զորամասերով վերահսկիչ շրջայցեր կատարելուց հետո նա այցելել է Հիտլերի շտաբ, որտեղ Ֆյուրերը նրան հանձնել է գերմանական արծվի շքանշանի խաչը` աստղով (3-րդ կարգի շքանշան վեցից) ։
1941-1944 թվականների խորհրդային-ֆիննական պատերազմի ավարտին, Մոսկվայի զինադադարի պայմանների պահանջով Լուուկկոնենի ղեկավարած ռազմական կազմակերպությունը պաշտոնապես լուծարվել է։
Իր կյանքի վերջին տարիները Ֆանի Լուուկկոնենն ապրել է Հելսինկիում, որտեղ զբաղվել է գրական թարգմանություններով։ Նա բազմիցս նշել է, որ սկսել է սպառնալիքներով և վիրավորանքներով նամակներ ստանալ իր կողմից ղեկավարած ռազմական կազմակերության գործունեության պատճառով տուժած անձանցից։ Այդ նամակները հիմնականում անանուն են եղել։
Ֆանի Լուուկկոնենը մահացել է Հելսինկիում, 1947 թվականի հոկտեմբերի 27-ին, սրտի կաթվածից և թաղվել է Կրուունունսարիում։ Գերեզմանաքարի վրա փորագրված են լոտերի խորհրդանիշն ու «Isänmaa on Jumalan ajatus» («Հայրենիքն Աստծո գաղափարն է») արտահայտությունը։
Արտաքին հղումներ
Կատեգորիա:Ֆեմինիստներ Կատեգորիա:Ֆինլանդիայի կին քաղաքական գործիչներ Կատեգորիա:Հելսինկի քաղաքում մահացածներ Կատեգորիա:Վիքիպեդիա:Վիքիտվյալների արժեքների վերաձևակերպմամբ հոդվածներ Կատեգորիա:Անձինք այբբենական կարգով Կատեգորիա:1947 մահեր Կատեգորիա:Հոկտեմբերի 27 մահեր Կատեգորիա:1882 ծնունդներ Կատեգորիա:Մարտի 13 ծնունդներ Կատեգորիա:Ֆինն ռազմական գործիչներ Կատեգորիա:Ֆինն մանկավարժներ
Back to You (սինգլ)
Back to You, բրիտանական երգիչ Լուի Թոմլինսոնի երկրորդ սոլո սինգլը, որի ձայնագրությանը մասնակցել են Բիբի Ռեքսան և Digital Farm Animals-ը։ Ստեղծագրությունը կներառվի արտիստի առաջին սոլո ստուդիական ալբոմում։ Երգի հեղինակներնն են Նիքոլաս Գեյլը, Ռիչարդ Բորդմանը, Պաբլո Բաումենը, Լուի Թոմլինդոնը և Սառա Բլանչարդը։ Երգի պրոդյուսերններն են Digital Farm Animals-ը և Թոմի Դենվերսը։
Պատմություն
Back to You Լուի Թոմլինսոնի երկրորդ սինգլն է One Direction խմբից ժամանակավորապես դուրս գալուց հետո։ Առաջինը եղել է Սթիվ Աոկիի հետ զուգերգը՝ «Just Hold On» երգը։
Նոր երգի թողարկման մասին ակնարկվել է դեռ նախքան պրեմիերան։ Թոմլինսոնը և Ռեքսան սոցիալական ցանցերում հաճախ տարածում էին հրատարակություններ, որոնք կապված էին երգի թողարկման հետ.
Հունիսի 24-ին պաշտոնապես հայտարարվել է սպասվող թողարկման մասին։
Սինգլ
Սինգլը թողարկվել է 2017 թվականի հուլիսի 21-ին մի քանի պետություններում, հետագայում նաև ամբողջ աշխարհում, ինչի մասին Լուին հայտնել է Թվիթթերի իր պաշտոնական մասնակցային էջում Այն առաջինը կարողացել են ձեռք բերել այն պետություններում, որտեղ ավելի շուտ է հասնում կեսգիշերը։
Երաժշտական տեսահոլովակ
Տեսահոլովակի պաշտոնական պրեմիերան կայացել է Յություբում սինգլի թողարկման օրը՝ հուլիսի 21-ին։
Քննադատություն և մեկնաբանություններ
Մայք Վասը Idolator-ից իր գրախոսականում գրել է. «Այն, ինչ վերաբերվում է 1D-ի մասնակիցներին, որոնք թողարկում են սոլոներ, դա բավականին լուրջ է»։
Մարկ Սեվեջը BBC Music-ից այդ երգը նկարագրել է որպես «մտածկոտ փոփային խառնուրդ»։
Entertainment Weekly-ում Արիանա Բեքլը թրեքն անվանել է «վիրուսային ջեմ»։
Ծանոթագրություններ
Կատեգորիա:2017 երգեր Կատեգորիա:One Direction խմբի երգեր
Կարբոնատներ
Կարբոնատներ, ածխաթթվի աղեր։
Հիդրոկարբոնատները տաքացնելիս փոխարկվում են չեզոք կարբոնատի ։ Ուժեղ թթուների ազդեցությամբ չեզոք և թթու կարբոնատները քայքայվում են՝ անջատելով CO_2, օրինակ՝ ։
Չեզոք կարբոնատները լայնորեն տարածված են բնության մեջ և կազմում են միներալների առանձին խումբ (բնական կարբոնատներ)։ Ցինկի, կապարի, պղնձի, երկաթի և այլ մետաղների կարբոնատներ արժեքավոր մետկան հանքանյութեր են։ Ոչ հանքային հումքը՝ կրաքարը (CaCO_3), մագնեզիտը (MgCO_3), վիտերիտը (BaCO_3) կիրառում են շինարարության, քիմիական արդյունաբերության, հրակայուն նյութերի արտադրության մեջ ևս։ Սինթետիկ կարբոնատներից տեխնիկայում լայնորեն օգտագործում են սոդան (Na_2CO_3 և NaHCO_3) և քիչ քանակով պոտաշը (K_2CO_3)։ Հիդրոկարբոնատները ֆիզիոլոգիական կարևոր դեր են կատարում կենդանի օրգանիզմում, բուֆերային նյութեր են։
Կատեգորիա:Կարբոնատներ
Նաբուգոդոնոսոր II
Նաբուգոդոնոսոր II (Նաբու-կուդուրի-ուցուր, «Նաբու - պահպանել առաջնեկին»; ܢܵܒܘܼ ܟܘܼܕܘܼܪܝܼ ܐܘܼܨܘܼܪ; נְבוּכַדְנֶצַּר, Невухаднэццар; Ναβουχοδονόσωρ, Naboukhodonósôr; نِبُوخَذنِصَّر, nibūḫaḏniṣṣar; Մ.թ.ա. 634—562) - Նոր-Բաբելոնյան թագավորության արքա։ Կառավարել է մ.թ.ա. 605 թ.ի սեպտեմբերի 7-ից մինչև մ.թ.ա. 562 թ-ի հոկտեմբերի 7-ը։ Ներկայացուցիչն էր X Նոր-Բաբելոնյան (քաղդեական) դինաստիայի։
Երկրամասերի նվաճումը
Լինելով ապագա արքայազն՝ Նաբուգոդոնոսորը ղեկավարում էր Բաբելոնական բանակը Կարքեմիշի ճակատամարտում (մ.թ.ա. 605 թ.-ի մայիսի վերջին) և գլխավորել է ներթափանցումը Անդրգետք (հողերը տարածված Եփրատ գետից դեպի Միջերկրական ծով, ասինքն Սիրիա, Փյունիկիա և Հուդայի թագավորություն)։ Մ.թ.ա. 605 թ.-ի օգոստոսին, երբ նա բանակով գտնվում էր Սիրիայում, իմանում է հոր մահվան մասին։ Նա հրամայել է իր զորապետերին վերադառնալ հիմնական բանակով, ավարով և գերիներով հայրենիք։ Իսկ նա իր շքախմբի հետ անապատի կարճ ճանապարհով շտապել է հասնել Բաբելոն։ Սեպտեմբերի 7-ին՝ 23 օր անց հոր մահից հետո, նա զբաղեցրեց գահը։ Մ.թ.ա. 605 թ-ի աշնանը Նաբուգոդոնոսորը վերադառնում է անդրգետք և շարունակեց ընդհատվածը, և մ.թ.ա 604 թ-ի փետրվարին վերադառնում է Բաբելոն ավելի շատ ավարով։
Մ.թ.ա. 604 թ-ի հունիսին բաբելոնցիները նորից վերադարձան անդրգետք։ Նրանց դեմ դուրս եկավ փղշտացիների քաղաքը՝ Աշդոդ, հույս ունենալով օգնություն ստանալ Եգիպտոսից։ Աշդոդի արքա Ադոնը, երբ Բաբելոնի զորքերը ներխուժեցին իր տիրույթները և անգամ հասան մինչև Աֆեկա, նա ուղարկեց իր սուրհանդակներին Նեքո II փարավոնի մոտ օգնություն խնդրելու, բայց եգիպտացիները չեն գալիս։ Մ.թ.ա. 604 թ-ի դեկտեմբերին Նաբուդոնոսորը գրավեց Աշդոդը։ Քաղաքը թալանվեց և ավերվեց, իսկ արքան և ողջ մնացածները գերեվարվեցին։ Մ.թ.ա. 603 թ-ին նա շարժվեց դեպի Հուդայի թագավորություն, բայց հրեաների արքա Իոակինը ընդունել է նրա իշխանությունը՝ չսպասելով Երուսաղեմի կազմակերպած ծուղակին։ Մ.թ.ա. 602 թ-ին Նաբուգոդոնոսորը վերիջնականապես գրավեց Անդրգետքը։
Եգիպտոսի հետ պատերազմը
Մ.թ.ա. 601 թ-ին նաբուգոդոսնոսորը մոտեցավ Եգիպտոսի սահմանին։ Դաժան ճակատամարտերից հետո եգիպտացիներին հաջողվեց կանգնեցնել թշնամուն։ Նաբուգոդոնոսորը ստիպված էր նահանջել և վերադառնալ Բաբելոն։ Բաբաելոնացիների կորուստը այնքան մեծ էր, որ պահանջվեց ավելի քան 20 ամիս վերականգնելու իր բանակի մարտունակությունը։ Բայց եգիպտացիներին էլ հաղթանակը տրվեց նույն կերպ, և դրանից հետո Նեքո II ստիպված էր հրաժարվել Բաբելոնի հետ պատերազմի մասին մտածելուց ասիական նահանգների համար։
Հրեաների հպատակեցումը
Անդրգետքում կրած անհաջողությունները հիմք հանդիսացան հակաբաբելոնյան շարժման։ Հրեացիները դադարեցին տուրք վճարել Բաբելոնին։ Մ.թ.ա. 599 թ-ին առաջնորդները բաբելոնյան զորախմբերի նորից հայտնվեցին Անդրգետքում։ Մի ամբողջ տարի բաբելոնացիները և նրանց համախոհները ամայացրին հրեական հողերը։ Վերջապես մ.թ.ա. 598 թ-ի դեկտեմբերի վերջերին Նաբուգոդոնոսորը հիմնական ուժերով Բաբելոնից դուրս եկավ և մեկ ամիս անց՝ մ.թ.ա. 597 թ-ի հունվարի վերջին, հասավ Երուսաղեմ։ Հովակիմը չհամարձակվեց ընդդիմանալ։ Երբ նա ընծաներով ժամանեց Նաբուգոդոնոսորի մոտ, նա կարգադրեց բռնել նրան և սպանել։ Նաբուգոդոնոսորը հրեական գահին նստեցրեց նրա որդուն՝ Հովաքիմին։ 3023 հայտնի հրեաներ գերեվարվեցին։
Հովաքիմը նույնպես վարում էր հակաբաբելոնական քաղաքականությունը, ինչը առիթ հանդիսացավ բաբելոնական բանակի նոր ներխուժմանը։ Մ.թ.ա. 597 թ-ի մարտին Նաբուգոդոնոսորը նորից մոտեցավ Երուսաղեմին։ Հովաքիմը տեսնելով, որ դիմադրությունը անիմաստ է, անմիջապես հանձնում է քաղաքը առանց կռվի։ Դրանից հետո Հովաքիմն ու նրա ընտանիքը գերեվարվում և ուղարկվում են Բաբելոն։ Ուղարկվում են նաև 10000 հրեաներ։ Բաբելոնացիները զավթում են արքայական պալատի գանձերը և Երուսաղեմի տաճարի ժամերգության իրերը։ Հովաքիմի փոխարեն նա նշանակեց իր հորեղբորը՝ Սեդեկիային:Նաբուգոդոնոսորը երդում էր վերցրել Սեդեկիայից հավատարիմ մնալ Բաբելոնին և շփում չունենալ Եգիպտոսի հետ։ Նրանք նաև պետք է վճարեին տուրք Բաբելոնին։
Տարաձայնությունները Եգիպտոսի հետ
Նեքո II փարավոնը մահացավ մ.թ.ա. 594 թ-ին։ Գահ բարձրանալուց հետո, նրա որդին՝ Փսամետիքս II, անմիջապես սկսեց պատրաստվել մեծ պատերազմի Բաբելոնի դեմ։ Մ.թ.ա. 591 թ-ին նա, որպես նավատորմի հրամանատար, մի խումբ մոգերով ժամանեց փյունիկիական քաղաք Բիբլոս՝ իբր հոգևոր նպատակներով։ Դա բացահայտ դիտավորություն էր Բաբելոնի դեմ, որտեղ իշխանությունը պատկանում էր Փյունիկիային։ Փարավոնի ցուցադրեց Եգիպտոսի ռազմածովային ուժը Անդրգետքի բնակչությանը՝ դրանով իսկ հրահրելով ապստամբության։
Մ.թ.ա. 589 թ-ի աշնանը Եգիպտոսի հրահանգով դուրս եկան հրեաները։ Նաբուգեդոնոսորը իր բանակի գլխավորությամբ հայտնվեց Հուդայի թագավորության սահմանին։ Անդրգետքի փոքրիկ պետությունները չհամարձակվեցին միանալ ապստամբությանը, այլ Նաբուգոդոնսորի պահանջին համաձայն տրամադրեցին օժանդակ օգնական ջոկատներ։ Հրեաները մնացին միայնակ։ Բաբելոնացիները թալանեցին նրա տարածքները և մ.թ.ա. 588 թ-ի հունվարի 15-ին պաշարեցին Երուսաղեմը։
Younger
«Younger», ավստրալիացի երգիչ, երգերի հեղինակ Ռուելի երգ, որը արտադրվել M-Phazes-ի կողմից։ Այն թողարկվել է 2018 թվականի հունիսի 8–ին, որպես Ռուելի Ready մինի ալբոմի երրորդ սինգլ (2018)։ Ավստրալիայում 2018 թվականի հոկտեմբերին երգը ոսկե հավաստագրում է ստացել , իսկ 2019 թվականի մարտին՝ պլատինե։
Թողարկելուց հետո Ռուելը ասել է՝ «Իմ ընկեր Սառա Աարոնսի հետ Լոս Անջելեսում գրել եմ «Younger» երգը։ Մենք խոսում էինք այն մասին, թե ինչպես են ընկերները ժամանակի ընթացքում բաժանվում տարբեր հետաքրքրությունների կամ ընտանեկան կյանքի պատճառով, և ես իսկապես սիրում եմ այս երգի գաղափարը։ Ես միանշանակ առնչվում եմ այս պատմության հետ և ես զգում եմ, որ շատ մարդիկ նույնպես անցել են այսպիսի ճանապարհով» ։
Տեսահոլովակ
«Younger» երգի տեսահոլովակը լույս է տեսել 2018 թվականի օգոստոսի 2-ին, որն իրենից ներկայացնում է ռեժիսոր Գրեյ Գոսթի կարճամետրաժ ֆիլմը։ Այն նկարագրում է ընկերությունը ժայռերի վրա, որը ճակատագրական վեճից հետո դառնում է ամենավատը։ Ռուելը ասել է Billboard-ին՝ ««Younger» երգի տեսահոլովակի սյուժեն տեքստերի ուղղակի վերաիմաստավորում չէ, այլ խոսքը գնում է այն մասին, որ դուք և ձեր ընկերը ժամանակի ընթացքում ոչ թե փնտրեք տարբեր ուղիներ, այլ գտնեք ձեր սեփական ուղին» ։
Ծանոթագրություններ
Կատեգորիա:2018 երգեր Կատեգորիա:2018 սինգլներ
Ստուդիական ալբոմ
Չնայած ոչ բոլոր ստուդիական ալբոմները են սինգլներ ներառում, սակայն տվյալ կատարողը կամ նրա գործընկերները ալբոմի երգացանկից նախապես ընտրում են երգեր, որոնք պետք է որպես սինգլ թողարկվեն։ Սինգլները սովորաբար ալբոմի վաճառքին ավելի մեծ քանակ ապահովելու համար են թողարկվում։
Կատեգորիա:Երաժշտություն Կատեգորիա:Երաժշտական ալբոմների տեսակներ
Ջոն Կարմայքլ
Կենսագրություն
Ջոն Ուիլսոն Կարմայքլը ծնվել է 1800 թվականի հունվարի 9-ին Անգլիայի հյուսիս-արևելքում՝ Նյուքասլ-ափոն-Թայն քաղաքում։ Եղել է նավային ատաղձագործ Վիլյամ Կարմայքլի ընտանիքի ավագ երեխան։
Պատերազմի ավարտին՝ 1814 թվականին, Ջոն Կարմայքլը վերադարձել է Նյուքասլ ու դարձել գծագրողի աշակերտ Թայն գետի նավաշինարանում։ Լինոլեվ լավ նկարիչ՝ Ջոն Կարմայքլը, ծանոթանալով բնանկարիչ Թոմաս Մայլզ Ռիչարդսոնի (ավագ) հետ, որը դարձել է նրա ընկերն ու ուսուցիչը, լիովին նվիրվում է գեղանկարչությանը ։ Նավաշինարանում ստացած գիտելիքները Ջոն Կարմայքլին օգտակար են լինում հետագա ստեղծագործական կյանքում. նավերը, որ պատկերված են նրա աշխատանքներում, նկարված են հատուկ ճշտությամբ ու մեծ ուշադրություն է դարձված տարրերին։
Ջոն Կարմայքլի նկարներն առաջին անգամ ցուցադրվել են Նորտունբերլենդի Գեղարվեստի խրախուսման ինստիտուտում 1825 թվականին։ 1840 թվականին Կարմայքլը տեղափոխվել է Բրայթոն, ապա Լոնդոն։ Նկարչի աշխատանքները բազմիցս ցուցադրվել են Գեղարվեստի թագավորական ակադեմիայի ցուցահանդեսներում 1835 թվականից մինչև 1859 թվականը և Գեղարվեստի խրախուսման բրիտանական ակադեմիայում 1846 թվականից մինչև 1862 թվականը  ։ 1854 թվականից Ջոն Կարմայքլն աշխատել է աշխարհում առաջին նկարազարդ թերթում՝ «The Illustrated London News» : Ղրիմի պատերազմի ժամանակ խմբագրության հանձնարարությամբ մասնակցել է Թագավորական ռազմածովային նավատորմի ռազմական կամպանիաներին Բալթիական ծովում 1854 և 1855 թվականներին   ։ 1855 թվականի օգոստոսին Ջոն Կարմայքլը ականատես է եղել անգլո-ֆրանսիական միասնական զորքերի կողմից ռուսական Սվեաբորգ ամրոցի ռմբակոծմանը, ինչից հետո ստեղծել է այդ դեպքին նվիրված նկար (պահվում է Լոնդոնում՝ Ազգային ծովային թանգարանում) ։ Ջոն Կարմայքլի ստեղծագործությունը չի սահմանափակվում միայն նկարչությամբ. նա գրել է գեղանկարչական տեխնիկային նվիրված երկու գիրք՝ «The Art of Marine Painting in Water Colours» (1859) և «The Art of Marine Painting in Oil Colours» (1864) :
1862 թվականին Ջոն Կարմայքլը, ցնցված որդու վաղաժամ մահվամբ, թողնում է գեղանկարչությամբ զբաղվելն ու տեղափոխվում Հյուսիսային Յորքշիր, որտեղ ապրում է մինչև իր մահը 1868 թվականին։
Արտաքին հղումներ
Կատեգորիա:Անգլիացի նկարիչներ
Լինլիթգո պալատ
Լինլիթգո պալատի ավերակները գտնվում են Լինլիթգո քաղաքի ներսում, Շոտլանդիայի Էդինբուրգի  արևմուտքում, 15 մղոն հեռավորության վրա։  15-16֊րդ դարերում պալատը հանդիսանում էր Շոտլանդիայի միապետերի հիմնական բնակավայրը։  1603 թվականին  Շոտլանդիայի միապետերի  Անգլիա մեկնումից հետո պալատը քիչ օգտագործվեց, իսկ 1746 թվականին այն այրվեց։ Այսօր այն գրավիչ վայր է այցելուների համար, որը հիշեցնում է պատմական Շոտլանդիան։
Պատմություն
Թագավորական կալվածքը հիմնադրվել է 12-րդ դարում ։ Այն տեղափոխվեց և կառուցվեց 14-րդ դարում գրավվելով անգլիական ուժերի կողմից Էդվարդ I -ի ենթակայության ժամանակ։ Գլխավոր տարածքը դարձրեցին իդեալական ռազմական բազա ապահովման և մատակարարման միջոց ՝  Էդինբուրգի ամրոցի և Սթրլինգի ամրոցի միջև։ Անգլիական ամրոցի կառուցումը սկսվեց 1302 թվականի մարտին, երկու քահանաների ՝ Ռիչարդ դե Վինեպոլի և Հենրի դե Գրաունդեսթոնի հսկողության ներքո։ Ճարտարապետ Սուրբ Գեորգի Վարպետ Ջեյմս  նույնպես ներկա էր ։  1302 թվականի սեպտեմբերին 60 տղամարդիկ և 140 կանայք օգնեցին փորել փոսեր, տղամարդիկ վարձատրվում էին երկու պենսով, իսկ կանաք՝ օրական մեկ պեննիով ։ Հարյուր զինվոր, որպես բանվոր նոյեմբերից մինչև 1303 թվականի ամռանը, աշխատեցին ամրոցի աշխատանքների վրա ։ 1424 թվականին քաղաքը մասնակիորեն ավերվեց մեծ հրդեհից ։ Ջեյմս I -ին թագավորը սկսեց վերակառուցել պալատը, որպես հոյակապ մի բնակավայր՝ շոտլանդական իշխանությունների համար, և զուգահեռ վերակառուցեց Սուրբ Միշել եկեղեցին, անմիջապես պալատի հարավային կողմում։ Վաղ ժամանակներում եկեղեցին օգտագործվել է որպես ռազմական պահեստ ՝ Էդվարդ I -ի գրավման ընթացքում ։ Հաջորդ հարյուրամյակի ընթացքում պալատը վերածվեց արքունական բակային կառույցի, որտեղ կարևոր հավելումներ արվեցին Ջեյմս III-ի և Ջեյմս IV-ի կողմից։ Ջեյմս V-ը, ով ծնվել էր 1512 թվականի ապրիլին, պալատում, ավելացրեց արտաքին դարպասը և բակային շատրվանը։ Պալատի քարակառույց քարե պատաշարի հարավային ճակատը նորացվեց։ Մերին, շոտլանդացիների թագուհին, ծնվել է պալատում 1542 թվականի դեկտեմբերին և երբեմն մնացել է այնտեղ ՝ իր գահակալության օրոք։ Ջեյմս  VI-ի դուստր Ելիզաբեթն ապրել է այդ պալատում ։ Թագավորների միավորումից հետո, 1603 թվականին, Արքայական դատարանը հիմնականում տեղափոխվեց Անգլիա։ 1746 թվականի հունվարին Կամբերլանդի Կոմսի բանակը ավերեց պալատի մեծ մասը ՝ այրելով այն։